I slut 1911 fik Overby job som køkkenpige hos en restaurant i Aarhus, hvor hun mødte fiskehandler Anton Peter Nielsen. Selvom hverken Overby eller Nielsen var synderligt interesseret i hinanden, blev de gift den 1. april 1912 i [[Sankt Pauls Kirke (Aarhus)|Sankt Pauls Kirke]] i Aarhus.{{sfn|Bøgh|2013|p=22-23}} Det blev et kort forhold og ægteskab, da Overby blot en måned senere flyttede fra Nielsen. Overby var på tidspunktet gravid med Jørgensen fra Vejlby Fed, som hun havde mødt flere gange. Da Overby flyttede fra Nielsen fik hun plads hos husmand Jens Andersen Sørensen, kaldet 'Filt', som boede i [[Krajbjerg]] ved [[Hornslet]]. Overby indledte snart et seksuelt forhold til ham, da det var en del af arbejdsaftalen, de havde indgået.{{sfn|Bøgh|2013|p=22-23}} Overby var fortsat gravid, hvilket Filt var bekendt med, og Overby fødte den 4. september 1912 på Fødselsstiftelsen i Aarhus, en pige, der hed Erena Marie Overby Nielsen, hvor Anton Peter Nielsen blev angivet som faderen, selvom Jørgensen egentlig var det.{{sfn|Bøgh|2013|p=24-25}} Et år efter blev Overby atter gravid, denne gang med Filt, og Filt, der ikke ønskede at folk skulle blive bekendt med hans og Overbys forhold, ønskede at få fosteret fordrevet. Overby nægtede og fødte den 8. september 1913 en dreng, som hun selv forestod i hjemmet uden hjælp. Filt og Overby blev sammen enige om at sætte barnet ud for at undgå at folk fandt ud af det, og de efterlod ham næste morgen i en lade ved en gård i Lemmer ved Randers. Drengen blev fundet nogle timer senere og anbragt i pleje.{{sfn|Bøgh|2013|p=27-28}} Overby gik først til bekendelse omkring udsætningen af barnet flere år senere.
Personbillede_savnes Biblioteks-_og_informationsvidenskab Kriminalitet